OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA KULTURNO-POVIJESNOG CENTRA SMŽ ZA 2024.GODINU

1. UVOD

Godišnji izvještaj o izvršenju Financijskog plana Kulturno-povijesnog centra SMŽ za 2024. godinu sastavljen je prema odredbama članka 86. Zakona o proračunu (NN 144/21).

Godišnji izvještaj o izvršenju Financijskog plana za 2024. godinu obuhvaća :

- Opći dio koji se sastoji od Sažetka Računa prihoda i rashoda, Računa prihoda i rashoda po ekonomskoj klasifikaciji i izvorima financiranja i Rashoda po funkcijskoj klasifikaciji

- Posebni dio koji sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata

- Obrazloženje općeg i posebnog dijela izvještaja o izvršenju financijskog plana Kulturno-povijesnog centra Sisačko-moslavačke županije

1. OPĆI DIO

Ukupni prihodi u 2024. godini izvršeni su u iznosu od 362.443,40 eura što je 93% godišnjeg plana.

Prihodi se sastoje od:

1. Općih prihoda i primitaka – Prihoda iz nadležnog proračuna u iznosu 355.474,22 eura, Sredstva su utrošena na plaće zaposlenih, materijalne rashode i nabavu nefinancijske imovine
2. Vlastitih prihoda i donacija – Prihodi od kamata na depozite po viđenju i tekuće donacije u iznosu 977,58 eura. Sredstva su utrošena za materijalne rashode u programskoj djelatnosti
3. Prihoda od tekućih pomoći od izvanproračunskih korisnika – prihodi od Hrvatskog zavoda za zapošljavanje u iznosu od 5.991,60 eura i utrošeni su za plaće u Programu javnih radova

Ukupni rashodi u 2024. godini izvršeni su u iznosu od 362.502,16 eura što je 92% godišnjeg plana.

Rashodi se sastoje od:

1. Rashoda za zaposlene u iznosu 165.644,40 eura, ostvarenih 100% u odnosu na plan.
2. Materijalnih rashoda u iznosu 106.396,02 eura ostvarenih 90% u odnosu na plan.
3. Financijskih rashoda u iznosu 777,47 eura, ostvarenih 94% u odnosu na plan
4. Rashoda za nabavu nefinancijske imovine u iznosu 89.684,27 eura, ostvarenih 83% u odnosu na plan

Preneseni višak iz prethodne godine iznosi 1.994,04 eura, u promatranom razdoblju ostvaren je manjak prihoda od 58,76 eura, te se u naredno razdoblje prenosi višak od 1.935,28 eura.

1. POSEBNI DIO

**Program javnih potreba u kulturi** sastoji se od tri aktivnosti:

AKTIVNOST: Redovni program Kulturno-povijesnog centra SMŽ

U navedenoj aktivnosti izvršeno je ukupno 329.181,24 eura. Sredstva su utrošena za rashode za redovno poslovanje ustanove, rashode za zaposlene i materijalne rashode za režijske troškove i troškove održavanja. Rashodi za nabavu nefinancijske imovine u iznosu od 89.684,27 eura utrošeni su za nabavu računala, računalne i audio opreme, uredskog namještaja, opreme za izložbe te video nadzora.

AKTIVNOST: Programska djelatnost

U navedenoj aktivnosti utrošeno je ukupno 27.329,32 eura, a sredstva su utrošena za organiziranje pedagoških radionica i postavljanje tematskih izložbi, stručnih predavanja kao i za realizaciju izdavačkih projekata.

AKTIVNOST: Posao +

U navedenoj aktivnosti utrošeno je 5.991,60 eura i to sredstava Hrvatskog zavoda za zapošljavanje sukladno programu Mjera aktivne politike zapošljavanja po odobrenom Zahtjevu za (Su)financiranje zapošljavanja u javnom radu „Posao +”. Sredstva su utrošena za plaće i materijalne rashode. Javni rad se provodi prema individualiziranom programu u sklopu provedbe programa „Posao +” - asistent u marketingu.

 RAVNATELJ

 Ivica Valent, prof.